Opetus- ja kulttuuriministeriö MUISTIO

Ympäristöministeriö YM016:00/2016

OKM: 36/040/2016

Kulttuuriympäristöstrategian koordinaatioryhmän 1. kokous

Aika: 1.6.2016 klo 14-15

Paikka: Opetus- ja kulttuuriministeriö, Meritullinkatu 10, Helsinki, kokoushuone Väinämöinen

Läsnä: Päivi Salonen (puheenjohtaja)

Matleena Haapala

Hanna Hämäläinen (sihteeri)

Mikko Härö

Mirva Mattila

Tuija Mikkonen

Laura Tuominen (sihteeri)

**MUISTIO**

**1. Avaus**

Päivi Salonen avasi kokouksen klo 14.

**2. Työryhmän toimeksianto**

Todettiin työryhmän tehtävät asettamiskirjeen mukaisesti:

Koordinaatioryhmän tehtävänä on edistää ja seurata strategian toimeenpanoa. Ryhmässä edustettuna olevat organisaatiot vastaavat strategian toimeenpanosta toimeenpanosuunnitelmassa määritellyn vastuujaon mukaisesti. Muiden tahojen vastuulla olevien toimenpiteiden toteutumisen seurannasta ja edistämisestä koordinaatioryhmä vastaa yhteisvastuullisesti.

Koordinaatioryhmän tehtävänä on lisäksi

1) laatia vuosittain päivitettävä toimintasuunnitelma

2) vastata ympäristöministeriön ja opetus- ja kulttuuriministeriön kestävän kehityksen yhteiskuntasitoumuksen ja siihen liittyvän haastekampanjan toteuttamisesta

3) haastaa ja aktivoida eri tahoja toteuttamaan strategian tavoitteita ja toimenpiteitä

4) järjestää sidosryhmille tapaamisia toimien koordinoimiseksi ja yhteistyön vahvistamiseksi.

5) edistää muutoin yhteistyötä sidosryhmien kanssa.

Koordinaatioryhmän työn etenemisestä vastaavat yhteisvastuullisesti ympäristöministeriö ja opetus- ja kulttuuriministeriö. Ryhmä raportoi työnsä etenemisestä molempien ministeriöiden johdolle.

**3. Kulttuuriympäristöstrategian toimeenpanon tilanne**

Strategian toimeenpanon tilannetta on tähän saakka seurattu ympäristöministeriön VYVI Ryhmä -palvelun Kulttuuriympäristöstrategian toimeenpano -työtilassa olevan seurantataulukon avulla, jota ovat täydentäneet ympäristöministeriön, opetus- ja kulttuuriministeriön ja Museoviraston edustajat. Sovittiin tehtäväksi lyhyt toimintakertomus kulttuuriympäristöstrategian toimeenpanossa tähän saakka tehdystä työstä, johon listataan kunkin organisaation vastuulla olevat toimenpiteet.

**4. Toimintasuunnitelman laatiminen**

Edellisessä kohdassa mainitun toimintakertomuksen pohjalta sihteerit tekevät rungon koordinaatioryhmän toimintasuunnitelmalle.

Keskusteltiin mm. seuraavista asioista

* Kärkihankkeiden valitseminen
* Viestinnälliset toimenpiteet. Sovittiin, että asiaan palataan toimintasuunnitelman työstämisen yhteydessä.
* Sidosryhmäyhteistyö
* 2018 Euroopan kulttuuriperintövuosi

Sovittiin koordinaatioryhmän syksyn kokousajat

* ke 17.8.2016 klo 14-15.30 ympäristöministeriössä
* to 15.9.2016 klo 14-15.30 opetus- ja kulttuuriministeriössä
* ke 26.10.2016 klo 14-15.30 Museovirastossa
* to 24.11.2016 klo 14-15.30 opetus- ja kulttuuriministeriössä
* to 15.12.2016 klo 14-15.30 ympäristöministeriössä

**6. Kokouksen päättäminen**

Puheenjohtaja päätti kokouksen klo 15